Kamu bisa jelasin ke aku soal Park Shin-hyé dalam bahasa sunda?

Park Shin-hyé () nyaéta saurang aktris, penyanyi, modél sarta panari asal Koréa Kidul. Park kacatet minangka mahasiswa Universitas Chung-Ang. Ti leuleutik, Park geus mikaresep dunya akting. Nalika kelas 6 SD, manéhna pernah miluan audisi pikeun vidio klip Ggot - Flower tina Dream Factory. Sanggeus lolos audisi, manéhna mimiti ngaleukeunan karirna minangka panyanyi. Ti harita, manéhna mimiti dipikawanoh minangka panyanyi. Lian ti nyanyi, Park sok ngabéntangan ogé sawatara judul pilem jeung sérial tipi. Salah sahiji peranna nyaéta naika maén dina sérial You're Beautiful jeung Héartstrings.

Park mimiti dipikawanoh ku masarakat ti saprak merankeun peran Hang Jung-suh dina sérial Stairway to Heaven. Manéhna tuluy ngabéntangan sérial drama nu judulna Tree of Heaven bareng jeung lawan maénna dina Stairway to Heaven, Lee Wan. Sérial ieu pernah meunang kritik ti panongtonna ku sabab sawatara adegan mesra anu dilakukeun ku Lee Wan jeung Park saéstuna mah teu kudu dipidangkeun. Sok sanajan kitu, kritikan éta teu matak jadi pangaruh négatif kana karirna. Malah mah ngaran Park mingkin nérékél sanggeus dipercaya nyanyikeun soundtrack sérial Tree of Heaven nu judulna However. Ngan hanjakal, single ieu teu asup kana album soundtrack Tree of Heaven.